KLUBI 700
Fox & Friends -juontaja Ainsley Earhardt on julkaissut lastenkirjan.
Häntä innoitti äidin tervehdys, jonka sai aina syntymäpäivinään:
"Olen niin iloinen syntymästäsi!"
Ainsley kertoi CBN:n haastattelussa kirjansa välittämästä sanomasta.
"Sillä minä tunnen ajatukseni [...] teitä kohtaan, sanoo Herra:
[rauhan eikä turmion]; minä annan teille tulevaisuuden ja toivon."
Suosittu raamatunjae Jer. 29:11 on Ainsleyn tuotoksen ytimessä.
'Olen niin iloinen syntymästäsi' on lapsuuden innoittaman kirjan nimi.
Äiti sanoi niin syntymäpäivinämme. Se oli hänen viestinsä meille.
Sanoin sen kerran lähetyksessä, ja kaikki työtoverini alkoivat nauraa.
Sanoin: "Niin, se kuulosti hassulta, mutta syntymäpäivä on erityinen:
Sinua tarvitaan maailmassa. Jumala käyttää sinua voimallisesti."
Oma tytär on viestin jo kuullut. Kirja rohkaisee nyt suurta yleisöä -
löytämään oman arvonsa Herrassa ja saamaan voiton vaikeuksista.
Jos ajatellaan maailmaa ja sitä, mitä nuorille ihmisille kuuluu, -
tunnet tilastot työsi kautta ja tiedät, että tilanne on vakava, -
miksi lapsia on tärkeä muistuttaa Jumalan antamasta tarkoituksesta?
Koska vastaan tulee vaikeuksia; on laaksonpohjia ja vuorenhuippuja.
Mutta Jumala rohkaisee meitä: Hän on voittanut maailman. [Joh. 16:33]
Tämä ihana jae muistuttaa, että Hän on voittanut kohtaamani ongelmat.
Raamattupiirissä tutkimme Paavalia. Hänen elämänsä kiehtoo minua.
Olisinpa edes puoliksi hänen kaltaisensa kristitty.
Vankilassakin hän piti etuoikeutenaan palvella Jumalaa, -
koska hän oli vankeudessa siksi, että rakasti Jeesusta.
Hän myös lähestulkoon nautti vankeudestaan, -
koska tunsi osallistuvansa Jeesuksen ristiinnaulitsemiseen.
Hän koki Kristuksen läheisempänä -
koska otti osaa tämän kärsimyksiin.
Tästäkin syystä Ainsley rohkaisee uskovia luottamaan Jeesukseen -
myrskyisissäkin olosuhteissa. - Pysy tyynenä. Jumala auttaa.
Vaikeuksien keskellä saa luottaa siihen, että tilanne muuttuu pian, -
mutta Jumala voi sallia sinulle kärsimyksiä ja vaikeita aikoja, -
sillä Hän haluaa, että nojaudut Häneen ja luotat Hänen apuunsa.
Tunnettuudestaan huolimatta -
Ainsley turvautuu Jumalan apuun ja pitää kiinni uskosta ja arvoistaan.
Mikä pitää hänet lähellä Herraa?
Sanassa pysyminen. Kuulun naisten raamattupiiriin.
Tapaamme viikoittain ja ympäröimme lastemme koulut rukouksella.
Eräs naisista jopa kävelee koulujen ympäri rukoillen luokkien puolesta.
Asumme New Yorkissa, jossa ollaan edistysmielisempiä kuin muualla.
Saamme olla vaikuttamassa rukouksen kautta tällaisena aikana.
Ohjelmani näkyy ympäri maata, ja olen siitä kiitollinen Jumalalle.
Ainsleyn viesti on kaikenikäisille.
Jumala valitsi minut asemaani, -
koska Hän halusi minun olevan rohkea ja jakavan evankeliumia.
On kunnia saada viedä sanomaa lapsille ja tulevalle sukupolvelle.
On rohkaisevaa nähdä, miten suuri vaikutus Ainsleyn työllä on ollut.
Lapsenne ovat rakastettuja, ja heidän elämälleen on suunnitelma.
Billy Hallowell raportoi.
Tuokoon Ainsley herätyksen New Yorkiin!
Kirja "I'm So Glad You Were Born" on myynnissä kirjakaupoissa.
Seuraavaksi: Toinen auto tuli kuin tyhjästä ja ajoi päälle.
Törmäys vei kuoleman partaalle.
Ihmeiden sarja sai naisen toipumaan ällistyttävällä tavalla.
Rukoilemme myös sinun puolestasi.
Haluamme, että lapset oppivat tuntemaan Raamatun, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankareiden kautta. Sana tulee tutuksi hauskalla tavalla.
Saatavilla sovelluskaupoista.
Matti Stevensoniin törmäsi auto, joka ajoi 160 km/t-nopeudella.
Nainen jäi autoonsa jumiin, kunnes palomiehet auttoivat hänet ulos.
Hänen kehonsa ruhjoutui niin pahoin, ettei hänen uskottu jäävän henkiin.
Äitini oli aivan rusentunut. - Hän oli kauttaaltaan rusentunut.
Matti ei ehtinyt nähdä mitään.
Auto tuli kahden keskikaistan yli ja törmäsi hänen autonsa keulaan.
Ensihoitajien piti irrottaa Matti auton sisuksista erikoistyökaluilla.
Hänet kiidätettiin sairaalaan hengenvaarallisissa vammoissa.
Tyttäret Brooks ja Lindsey riensivät äidin rinnalle.
Minua ei valmisteltu etukäteen. Niin monta luuta oli murtunut.
Johtoja oli joka puolella, syöttöletku, hengitysletkuja.
Neurokirurgi tri Angela Downes tuli paikalle. - Vammat olivat vakavat.
Auto pyöri ympäri kovaa vauhtia. Melkein koko keho rikkoutui.
45 luuta murtui, myös selkäranka, joka tarvitsi hätäleikkauksen.
Ensin piti tyrehdyttää sisäinen verenvuoto, jotta Matti selviäisi.
Aamulla Mattin tila oli vakiintunut.
Yllätyin siitä, että hän ei ollut halvaantunut, mikä oli sinänsä ihme.
Selkärangan luut olivat murtuneet, ja ne piti siirtää paikoilleen.
Minulle kerrottiin, että selkäydin oli melkeinpä täysin vaurioitunut.
Tri Downes uskoi leikkauksen onnistuvan, -
mutta piti mahdollisena menetyksiä liikeradoissa ja tuntoaistissa.
Se oli pelottavaa. Kaikenlaiset komplikaatiot olivat mahdollisia.
Tyttäret rukoilivat ja pyysivät myös rukousapua äidin ystäviltä.
Pian ympäri maailmaa huudettiin Jumalan puoleen Mattin puolesta.
Tunteja myöhemmin leikkaus oli ohi. - Matti voi oikein hyvin.
Selkärangan asento korjattiin ruuvien ja tankojen avulla -
takaisin normaaliin asentoon.
Kirurgi kertoi tehneensä saman leikkauksen ehkä 75 kertaa, -
ja vain äitini oli selvinnyt siitä ilman tuntoaistin menetystä.
Toipumisesta ja tulevaisuudesta ei silti ollut varmuutta.
Toipuminen olisi pitkä tie ja henkisesti ja fyysisesti vaativaa.
Leikkauksesta herättyään Matti ei muistanut onnettomuutta.
Murtunut keho ja polttava kipu kertoivat tuhoisasta tapahtumasta.
Kipu, huimaus oli hirveä vakavan piiskaniskuvamman jäljiltä.
Muistan kirkuneeni, kun minua käännettiin kyljelleni.
Seuraavat viikot toivat lisää kipua.
Murtuneita luita korjattiin vielä kahdeksassa leikkauksessa.
Oli kuin Jumala olisi kantanut minua leikkauksesta toiseen -
ja antanut toivoa seuraavasta päivästä.
Tajusin, kuinka valtava määrä rukousta puolestani kohotettiin.
Mattilla oli aina iloinen asenne ja uskoa.
Hän aina säteili myönteisyyttä ja toivoa.
Kuuden pitkän viikon jälkeen Matti pääsi sairaalasta.
Jumala kantoi minut sen läpi.
Jumala oli säästänyt henkeni ja sallinut minun jäädä eloon.
Matti aloitti tuskaisan toipumisen voidakseen palata takaisin arkeen.
Eräänä päivänä hän tajusi, että jotakin piti vielä tehdä:
antaa anteeksi ylinopeutta ajaneelle kuskille, joka törmäsi häneen.
Anteeksianto oli tietoinen päätös.
Hänen virheillään ei ollut väliä. Anteeksiantaminen kattoi kaiken.
Kuukausien kuntoutuksen jälkeen Matti koki valtavan takaiskun.
Oikea käsi ei parantunut, ja se pitäisi leikata uudestaan.
Järkytyin ytimiäni myöten. Nostin nyrkit taivasta kohti ja sanoin:
"Miksi et ottanut minua taivaaseen, kun Sinulla oli siihen mahdollisuus?
Olisit voinut ottaa minut! Miksi et tehnyt niin?!"
En vain jaksanut yhtään enempää.
Esirukoilijat menivät Herran eteen.
Kaksi päivää myöhemmin käsikirurgi tuli toisiin ajatuksiin.
Leikkaus ei ollutkaan tarpeellinen, ja käsi voisi parantua itsekseen.
Jumala paransi käteni. Lähdin sieltä hymyillen ja itkien.
Miten Jumala onkin niin viisas tarkoitusperissään ja niin hyvä!
Vuosi onnettomuuden jälkeen Matti on täysin toipunut.
Tunsin oloni vapaaksi ja terveeksi. Se oli upeaa.
Hän ei vain parantanut kehoani, -
Hän paransi mieleni, muistoni ja sydämeni.
Vuotta myöhemmin kolarista ei ollut jälkeäkään. Hän toipui täysin.
Se on ihmeellistä. Taivaan työtä.
Nyt Mattin elämä on täynnä iloa pienistä asioista ja kiitollisuutta.
Rukous on voimallista. Käytä sitä, ota se osaksi elämääsi, -
usko siihen ja kerro siitä jokaiselle kohtaamallesi ihmiselle.
Mattin vammat olivat vakavia, mutta tänään rukoilemme sinun puolestasi.
Tulimme rohkaistuiksi Mattin tarinasta ja Jumalan teoista.
Samoin Hän voi auttaa sinua.
Ensin rohkaiseva viesti Susanilta.
"Gordon rukoili jonkun vasara- varpaiden puolesta. Se olin minä!
60 vuotta sitten hevoseni astui varpaalleni, ja se jäi käyräksi.
Viereisen varpaan talloi iso koirani puolitoista vuotta sitten.
Molemmat näyttivät vasaravarpailta.
Otin rukouksen innoissani vastaan. Tiesin, että se oli minua varten.
Rauhoituttuani katsoin varpaitani, ne olivat suorat. Ojensin varpaita.
Tunsin napsahtelua luiden asettuessa paikoilleen. Kiitän yhä Jumalaa!"
Pohjoiscarolinalainen Lisa katseli ohjelmaa, kun Terry sanoi näin:
"Jollakulla on hengitysongelmia, kenties koronan jälkitautina.
Et pysty vetämään ilmaa keuhkoihisi yhtä paljon kuin tavallisesti.
Paranet nyt. Hengitä sisään ja ulos.
Toimintakykysi palaa ennalleen."
Lisa tiesi, että sana oli hänelle.
Hän oli kärsinyt hengitysongelmista kaksi vuotta koronan sairastettuaan.
Kuultuaan sanan hän vapautui ja parantui välittömästi.
Kaikki kunnia Jumalalle! - Jumala vastaa rukouksiin.
Pidin siitä, kun Matti kysyi, miksi Jumala ei ottanut häntä taivaaseen.
Miksi piti joutua taas leikkaukseen? Se oli valtavan rehellistä.
Jumalalla on sinua varten suunnitelma ja tarkoitus.
Hän haluaa tuoda ilmi kirkkautensa sinussa.
Se loisti Mattin kasvoilta - kuinka hän antoi anteeksi päälle ajajalle.
Kun hän sanoi antaneensa anteeksi, hän todella tarkoitti sitä.
Hehku oikein ympäröi häntä.
Hän jakaa sitä lastenlapsilleen ja kaikille kohtaamilleen ihmisille.
Tee siitä tarkoituksesi.
Samaa Jeesus sanoi opetuslapsilleen sokeana syntyneestä miehestä.
He kysyivät, kuka oli tehnyt syntiä, mutta kaikki olikin tapahtunut, -
jotta Herran kirkkaus tulisi julki.
Kun sinulla on tuo asenne, Jumalan kirkkaus tulee yllesi -
ja tulee julki kaikille ympärilläsi. Rukoillaan.
Herra, tuo julki kirkkautesi.
Valista kasvosi meille. Paranna meidät.
Aseta meidät ennallemme ja anna meille Sinun rauhasi.
Ennen kaikkea pyydämme, että voisimme olla Sinun kuviasi, -
ja että meidät nähdessään ihmiset näkisivät Sinun kirkkautesi.
Säteile Sinä sisimmästämme.
Olkoot vanhurskautesi, rauhasi ja ilosi meissä silminnähtäviä.
Herra, ole kanssamme nyt.
Tule sydämiimme, kehoihimme, -
henkäyksiimme ja ajatuksiimme.
Ole kanssamme nyt. Pyydämme sitä Jeesuksen nimessä.
Emmalla on polyyppejä nenän sivuontelossa.
Ne ovat iso ongelma oikeanpuoleisessa poskiontelossa.
Jumala parantaa sinua. Hän poistaa kaikkia polyyppejä.
Kaikki ontelossa tuntunut paine, kaikki kokemasi vaikeudet -
ja kaikki lääkärikäynnit ovat nyt taakse jääneitä, Jeesuksen nimessä.
Ole terve ja eheä.
Joku on ollut onnettomuudessa, jossa jalkateräsi vammautui pahoin.
Jalkaterään laitettiin metallilevy, mutta se tuntuu epämukavalta, -
ja vamma muutti elämäsi.
Jumala poistaa kipua ja turvotusta juuri nyt. Hän parantaa jalan luita.
Ala vain ottaa vastaan. Tunnet jalassasi kihelmöintiä.
Joku oli rajussa onnettomuudessa, joka aiheutti kallonmurtuman.
Siitä jäi monia pitkäaikaisoireita:
et pysty ajattelemaan normaalisti ja koet usein sekavuutta.
Jumala parantaa sinua. Hän pystyy palauttamaan järjenjuoksun.
Tunnet, kuinka voitelu leviää päälaeltasi jalkapohjiin asti.
Jeesuksen nimessä, parane ja palaudu entisellesi juuri nyt.
Joku oli onnettomuudessa, -
jossa ikenesi repeytyivät irti luusta ja hampaista.
Sinne kehittyi tulehdus. Jumala parantaa sitä nyt.
Antibiootit eivät ole auttaneet. Parane, Jeesuksen nimessä.
Jollakulla toisella on leukavaiva.
Luulen, että se johtuu siitä, että sinua on lyöty nyrkillä.
Jumala parantaa leukaasi ja kaikkea, mikä siihen liittyy.
Leukasi murtui. Sinulla on vaikeuksia avata suutasi.
Jeesuksen nimessä, parane ja palaudu entisellesi.
Herra Kaikkivaltias, kiitos, että parannat ja annat anteeksi.
Ennen kaikkea kiitos Sinusta.
Sinä haluat olla kanssamme ja ympäröidä meidät läsnäolollasi.
Avaa silmämme näkemään se ja korvamme kuulemaan Sinut.
Anna ymmärtävä sydän, -
jotta tietäisimme suuruutesi ja rakkautesi meitä kohtaan.
Ole kanssamme nyt. Pyydämme sitä Jeesuksen nimessä.
Aamen. Kerro meille, jos parannuit.
Voit jakaa todistuksesi puhelimitse. On etuoikeus rukoilla puolestanne.
Tulossa: Näyttelijä ja entinen malli oli opioidikoukussa 25 vuoden ajan.
Jason Umidi kertoo, mikä viimein vapautti hänet.
Sinulla on kaikki, minkä luulit tekevän sinut onnelliseksi:
lupaava ura, paljon ystäviä ja kasvava perhe.
Mutta elämä tuntuu tyhjältä. Jotakin puuttuu.
Vain Jumala voi antaa todellisen merkityksen elämälle.
Todellinen onni on tuntea Hänet.
Näe, kuinka Jumala voi muuttaa elämäsi. Katso Klubi 700:aa.
Ei enää urheilua, surffausta tai puutöitä. Elämä muuttui täysin, -
kun Jason loukkaantui 16-vuotiaana.
Siitä alkoi myös 25 vuoden krooninen kipu ja riippuvuus.
Kirjailija ja valmentaja Jason Umidi menestyi näyttelijänä ja mallina.
Pelatessaan lukiossa jalkapalloa Jason mursi selkärankansa.
Kova kipu ei lähtenyt leikkauksissa, mutta alkoholi ja opioidit tepsivät.
Jasonin kirjassa "Jeesus ja Seltzer" on päivittäisiä hartauksia, -
jotka kertovat rosoisesta 25 vuoden addiktioelämästä ja Jumalan avusta.
Jason, tervetuloa Klubi 700:aan. - Kiitos! Hienoa olla täällä.
Opioidiriippuvuutta on valtavasti.
Aloit käyttää kipulääkkeitä vakavaan vammaan, kuten näimme.
Milloin lääke alkoi hallita sinua?
Ne hallitsivat minua koko sen ajan, kun käytin niitä aktiivisesti.
En pystynyt mihinkään ilman niitä.
Lääkkeet olivat minun keinoni kestää taas yksi päivä kipua, -
joka oli henkistä ja kroonista.
Selkärankavamma voi parantua, mutta kipu voi jäädä pysyväksi.
Toimintakykysi säilyi riippuvuudesta huolimatta. Käytit lääkkeitä, -
mutta pystyit luomaan uraa näyttelijänä ja sitten mallina.
Yrititkö missään vaiheessa lopettaa?
Yritin, mutta haluttomasti, -
sillä yritin lopettaa vaimoni, lasteni tai vanhempieni mieliksi.
Se ei toimi niin. Se pitää tehdä, kun on itse siihen valmis.
Siihen meni lopulta 20 vuotta.
Yllätyin kirjaasi lukiessani, miten yhtenä päivänä vain lopetit -
kaikkien niiden yritysten jälkeen ja kaikkien vuosien jälkeen, -
joina lopettaminen tuntui varmaan mahdottomalta.
Yhtenä päivänä heräsit. - Niin. Olin juuri rukoillut viisautta.
Olin juonut koko viikonlopun. Tunsin itseni vain väsyneeksi.
Olin kerta kaikkiaan saanut tarpeekseni huonosta olostani.
Oliko se synkin hetkesi?
Ei. Synkin hetkeni oli elää ilman toivoa.
Kipuilin Luojan hiljaisuutta ja sitä, etten kuule Hänen ääntään.
Se yksinään on hyvin tuskallista.
Mikä toi sinut sille paikalle vuonna 2017, -
niin että sanoit nuo sanat, että olet saanut tarpeeksesi?
Niinhän on tapana sanoa AA:ssa. - Niin on.
Vuosien mittaan taistelu kävi niin tuskalliseksi, -
että monetkin tapahtumat saivat minut lopulta murtumaan.
En halunnut jatkaa enää.
Joko tappaisin itseni tai yrittäisin lopettaa pysyvästi vieroituksessa.
Yksi vaikeimmista asioista on itsetunnon menettäminen.
Itseään ei enää näe arvokkaana. Kärsit myös masennuksesta.
Miten sinä koit masennuksen? - Masennus on hankala juttu.
Siihen vaikuttavat ulkoiset seikat, ihmissuhteet ja kemikaalit.
Se on synnynnäistä. Kärsin siitä jo nuorena poikana peruskoulussa.
Se sairaus tekee elämästä vaikeaa.
Kolmannella luokalla sinua käytettiin seksuaalisesti hyväksi, -
ja siihen liittyi häpeää, kuten hyväksikäyttöön aina.
Oliko sekin osasyynä kaikkeen?
Ehdottomasti. Kun häpeä saa ihmisessä jalansijaa, -
alkaa kokea itseinhoa ja miettiä, oliko tapahtunut omaa syytä.
Siitä taas kehittyi masennus, -
enkä kokenut olevani minkään arvoinen.
Olin korjaamattomaksi rikkoutunut.
Silloin lukioikäisenä itsemurha vaikutti ainoalta vaihtoehdolta.
Mikä on kirjasi viesti ihmisille, jotka kamppailevat addiktion kanssa?
Se on rakkaustarina riippuvuudesta kärsiville ja siitä toipuville.
Se on kirja toivosta. Tarvitsemme toivoa yksilöinä ja kaikki yhdessä.
Lukija ei ehkä ymmärrä Jumalaa, -
mutta ei tarvitse hallita hommaa ja osata juuri oikeita sanoja.
Riittää, että antautuu Jumalalle.
Kenelläkään ei ole homma hallussa, mutta Jeesus tekee todella vapaaksi.
Jasonin kirja on "Jesus + Seltzer". Suosittelen lukemaan sen.
Kiitos, että olit vieraanamme.
Elmer itki vauvansa syntyessä, mutta ei ilosta.
Poika syntyi kampurajalkaisena, -
eikä Elmerillä ollut varaa pojan tarvitsemaan leikkaukseen.
Elmer ja vaimo Rosa järkyttyivät, -
kun kuulivat esikoispoikansa syntyneen kampurajalkaisena.
Menin ulos itkemään. Muut lähtivät kotiin terveiden vauvojen kanssa.
Se oli hyvin vaikeaa.
Aivan ensin ajattelin, ettei poikani pystyisi ikinä kävelemään.
Kampurajalka vaikuttaa lihaksiin, luihin, jänteisiin ja verisuoniin.
Christopher-pojan tapauksessa jalkaterät kääntyivät sisäänpäin.
Lääkäri suositteli leikkausta, -
mutta se maksoi yli 2000 dollaria, eikä siihen ollut mitenkään varaa.
En tiennyt, miten olisimme saaneet kokoon niin suuren rahasumman.
Elmer ansaitsee työssään vartijana vain noin 300 dollaria kuukaudessa.
Se ei riitä korjausleikkaukseen.
Pystyin ajattelemaan vain poikani jalkoja.
Rosa muisti kuulleensa sairaalassa "Operaatio Siunauksesta".
He soittivat ja pyysivät apua.
Heidän avullaan saimme toivon, että lapsemme vielä kävelisi normaalisti.
Pian poika leikattiin -
ja hänen jalkansa kipsattiin virheasennon korjaamiseksi.
Kiitän Jumalaa niistä ihmisistä, jotka leikkasivat poikani.
Jumalani kosketti ihmisten sydämiä, niin että he auttoivat meitä.
Leikkaus tehtiin. Lääkärit uskovat pojan voivan kävellä normaalisti.
Kiitos Jumalalle ihmisistä, jotka auttoivat pienokaistamme.
Kiitos Jumala ja Operaatio Siunaus.
Tuo kiitos kuuluu sinulle, jos olet Klubi 700:n jäsen, -
sillä lahjallasi tuetaan myös tämän järjestön työtä ympäri maailmaa.
Autat lahjallasi amerikkalaisia saamaan ruoka- ja katastrofiapua -
ja ihmisiä ympäri maailmaa saamaan juomavettä ja työllistämään itsensä.
Erikoisleikkauksilla ihmiset saavat toivon ja tulevaisuuden, -
ja sellaisen lahjan antaminen lapselle on aivan korvaamatonta.
Lopuksi Joh. 8:36:n sanat (RK):
"Jos siis Poika vapauttaa teidät, te olette todella vapaita."
Siunaukset koko tiimiltämme!
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Katri Filppu